kardosdrur/scandi-wiki huggingface dataset:
Viktor Amadeus 1. af Savoyen

Viktor Amadeus 1. af Savoyen, (italiensk: Vittorio Amedeo I di Savoia) (født 8. maj 1587 i Torino, død 7. oktober 1637 i Vercelli) var hertug af Savoyen i 1630 – 1637.

Viktor Amadeus 1. blev forfader til Sardiniens konger i 1720 –1861 og til Italiens konger i 1861 – 1946.

Forældre  
Viktor Amadeus 1. var søn af hertug Karl Emanuel 1. af Savoyen (1562 –1630), der var dattersøn af kong Frans 1. af Frankrig.

Hans mor var Catherine Michelle af Spanien (1567 –1597). Hun var datter af Filip 2. af Spanien og Elisabeth af Valois.  Catherine Michelle var datterdatter af kong Henrik 2. af Frankrig.

Familie 
Viktor Amadeus 1. var gift med Christine Marie af Frankrig (1606 – 1663). Hun var søster til Ludvig 13. af Frankrig og datter af Henrik 4. af Frankrig.

Viktor Amadeus og Christine Marie fik otte børn. Blandt dem var:
 Karl Emanuel 2. af Savoyen, der blev hertug, da en ældre bror døde.
 Enrichetta Adelaide Maria (Adelheid) af Savoyen, der blev mor til kurfyrste Maximilian 2. Emanuel af Bayern, og mormor til kong Filip 5. af Spanien. 

Huset Savoyen
Hertuger af Savoyen
Mitter

Mitter (Ceratopogonidae) er en familie af små myg, hvis hunner ofte er blodsugende. Der kendes til omkring 4000 mittearter over hele verden, men de findes især på den nordlige halvkugle. Der kendes til over 40 arter i Danmark.

Udseende 
Mitter er grå eller brune, ofte med mørkspættede vinger. Kroppen er slank med korte, kraftige ben og forholdsvist lille hoved. De kan være 1-5 mm lange, de fleste omkring 3 mm. Mitter i Danmark er kun omkring 1-2 mm.

Levevis 
Mitter suger blod fra hvirveldyr. Nogle arter suger kropsvæsker fra større insekter eller fanger og spiser små insekter. Mitter optræder nogle gange i så store mængder at man ikke kan opholde sig udendørs på grund af deres stik. De er mest aktive før solopgang og før solnedgang. Mitterne har fire larvestadier som udvikler sig i fugtig jord, organiske materialer eller mudder ved bredden af søer og vandløb. Vådområder med organisk spildevand er gode yngleområder for nogle arter.

Bid og overførte sygdomme 
Biddene kan give alvorlige hudirritationer og være så smertefulde at udendørs arbejde nogle steder umuliggøres i sæsonen.

Mitter kan oveføre rundorme af typen filarier. Filarier giver sygdommen filariasis. Mere end 130 millioner mennesker i tropiske og subtropiske områder har lymfatisk filariasis, og over 1 million inficeres årligt. Mitter overfører også andre sygdomme, bl.a. afrikansk hestedød og blå tunge.

Billeder

Referencer

Eksterne henvisninger 
 http://myggetal.dk/ Ugentlig opdateret oversigt over antal stikmyg og mitter i Danmark lavet af DTU Veterinærinstituttet

Myg
Parasitiske insekter
Pectoralis minor

Pectoralis minor eller Den lille brystmuskel er en tynd, triangulær muskel, placeret i den øvre del af brystet, under pectoralis major i den menneskelige krop.

Referencer

Eksterne henvisninger 

 Slide 

Muskelsystemet
Serratus anterior

Serratus anterior (af  = at save, refererer til form, anterior = på forsiden af kroppen) er en muskel der udspringer på overflade af 1. til 8. ribben på brystet og hæfter på hele den anteriore længde af den mediale grænse af scapula.

Eksterne henvisninger 

Muskelsystemet
Musculus iliocostalis

Iliocostalis er musklen direkte lateralt til longissimus, der er tættest på furen der adskiller de epaksiale muskler fra de hypaksiale. Den ligger meget dybt i forhold til den kødfyldte del af serratus ventralis (serratus posterior).

Se også 

 Musculus erector spinae

References

Muskelsystemet
Dybe rygmuskler
Longissimus

Longissimus er musklen lateralt til semispinalis. Det er den længste underdel af erector spinae, der ekstenderer fremad ind i tværtapperne posteriort på de cervikale vertebrae. Musklen er opdelt i tre segmenter: Musculus longissimus thoracis, musculus longissimus cervicis og musculus longissimus capitis.

Se også 

 Musculus erector spinae

References

Muskelsystemet
Dybe rygmuskler
Spinalis

Spinalis er en del af erector spinae, en gruppe muskler og sener, lokaliseret tættest på rygsøjlen. Den er opdelt i tre dele: Spinalis dorsi, spinalis cervicis og spinalis capitis.

Se også 
 Iliocostalis
 Longissimus
 Semispinalis

Referencer 

Muskelsystemet
Erector spinae

Erector spinae er en gruppe af muskler der retter og roterer ryggen.

Struktur 
Erector spinae består af en række muskelstrøj der alle sammen har et nogenlunde fælles udspring fra fascia thoracolumbalis og de nærliggende ryghvirvlers torntap, samt os sacrum. Den deler sig i tre tydeligt differentierede muskler omkring starten af brystkassen. Selv efter adskilning er musklerne er de omkringliggende fascier kun delvist adskilt fra hinanden og musklerne fastholder tæt sammenhold igennem det meste af deres forløb.

Musculus spinalis 

Den mest mediale muskel i gruppen består af tynde søjler af muskel der forløber fra torntapperne de øverste thorakale hvirvler nedad til torntapperne af T11-L02. Musklens strøj er af varierende længde og de krydser hyppigt hinanden på vej ned mod bækkenet.

Musklen har et intimt forhold med dens nabo, longissimus, som den ofte udifferentierbart sammenløber med langs dens forløb.

Spinalis opdeles hyppigst i to grupper, de thorakale spinalis thoracis og de cervikale spinalis capitis.

Longissimus 

Longissimus er det centrale strøj, samt det største i gruppen. Den har en række forskellige segmenter som opdeles efter hvilken højde på kroppen de incererer i.

 Longissimus capitis, som danner en tynd muskelplade forløbende imellem tværtapperne af C03 til T04, samt med en afgrening der insererer på processus mastoideus på tindingebenet.
 Longissimus cervicis, et langt, tyndt muskelstrøj forløbende fra T01 til T05; opad for at inserere på C02 til C06. Under dens forløb snor den sig imellem capitis og thoracis.
 Longissimus thoracis, som i sig selv har to dele. Overordnet set er det en stor muskel med udspring i de lumbale tværtrapper samt fascia thoracolumbalis og insertion i spidserne af de thorakale tværtapper samt costa 9 og 10.

Iliocostalis 

Illiocostalis er den mest laterale af musklerne og interaggerer hovedsageligt med ribbenene ved at danne en takket masse muskelstrøj der insererer på disse. Den er også delt op i dele:

 Iliocostalis lumborum, som forløber fra erector spinaes fælles sene nede i lænden og hæfter sig til undersiden af de nederste 6-7 ribben.
 Iliocostalis thoracis, som udspringer fra oversiden af de samme ribben som lumborum insererer på. Den bevæger sig opad og hæfter sig til oversiden af den øverste 6 ribben samt bagsiden af C07's tværtap.
 Iliocostalis cervicis, som udspringer fra ribben 3-6, med insertion på tværtapper af C04-C06.

Træning 
Eksempler på øvelser, hvorved erector spinae kan blive styrket for terapeutiske eller atletiske formål, inkluderer blandt andet:
Foroverbøjet ro
Dødløft
Hyperekstension
Good-morning
Pull-up (øvelse)
Rowing
Squat
Utkatasana
Bro (øvelse)

Referencer 

Muskelsystemet
Dybe rygmuskler
Vakås Station

Vakås Station (Vakås stasjon eller Vakås holdeplass) er en jernbanestation på Drammenbanen, der ligger i Vakås i Asker kommune i Norge. Stationen består af to spor med en øperron imellem og et trappehus i gulmalet træ samt en parkeringsplads. Den betjenes af lokaltog mellem Spikkestad og Lillestrøm.

Stationen åbnede som trinbræt 1. juli 1957.

Litteratur

Eksterne henvisninger 

Stationer på Drammenbanen
Etableret i 1957
Jernbanestationer i Asker
Judo under sommer-OL 2016

Judo under sommer-OL 2016 i Rio de Janeiro fandt sted i perioden 6. august til 12. august 2016. Omkring 386 judoka konkurrerede i 14 arrangementer (syv for både mænd og kvinder).

Kampplan 
Der var to konkurrencesessioner hver dag i det olympiske Judo-program. Den første session (Elimination og kvartfinale) blev udført fra 10:00 til 13:00 BRT, og den anden session (semifinaler, bronzefinale og finale) blev udført fra 15:30 til 18:10 BRT.

Deltagende lande

Madaljer

Medaljeoversigt 
Nøgle
 Værtsland

Referencer 

 
2016
Hvalstad Station

Hvalstad Station (Hvalstad stasjon) er en jernbanestation på Drammenbanen, der ligger i området Hvalstad i Asker kommune i Norge. Stationen ligger 20,19 km fra Oslo S, 64,0 meter over havet. Den betjenes af lokaltog mellem Spikkestad og Lillestrøm.

Hvalstad har haft hele tre forskellige stationsbygninger i tidens løb. Den første blev bygget med Georg Andreas Bull som arkitekt og taget i brug, da Drammenbanen åbnede 7. oktober 1872. Bygningen dannede forbillede for mange andre stationsbygninger langs Drammenbanen og Randsfjordbanen. Disse bygninger kendes som "Hvalstadtypen".

I forbindelse med fjernelsen af den store træbro Hvalstadbroen over Hvalstaddalen, blev banen omlagt og en ny stationsbygning opført i 1915 med Jens Flor som arkitekt. Bygningen er i dag i privat eje, malet gul og bliver brugt som dyreklinik.

I 1962 opførtes den tredje og nuværende stationsbygning med J. Kristiansen som arkitekt i forbindelse med, at banen udvidedes med dobbeltspor. Stationen er udsmykket indvendigt med et stort maleri malet af Billingstad skole i 1988.

Litteratur

Eksterne henvisninger 

Stationer på Drammenbanen
Etableret i 1872
Jernbanestationer i Asker
Billingstad Station

Billingstad Station (Billingstad stasjon) er en jernbanestation på Drammenbanen, der ligger i området Billingstad i Asker kommune i Norge. Stationen består af to spor med en øperron imellem samt en stationsbygning, der fungerer som trappehus. Stationen betjenes af lokaltog mellem Spikkestad og Lillestrøm.

Stationen åbnede som holdeplads 3. marts 1919 men blev opgraderet til station 16. juni 1921. Fra 1953 til 1958 udvidedes banen med dobbeltspor mellem Sandvika og Asker, og i den forbindelse etableredes en ny tunnel umiddelbart øst for Billingstad. Stationen blev samtidig hævet ud af niveau, og i 1958 fik den en ny stationsbygning tegnet af NSB Arkitektkontor. Stationen blev nedgraderet til trinbræt 1. december 1982 og gjort fjernstyret 14. december 1993.

Litteratur

Eksterne henvisninger 

Stationer på Drammenbanen
Etableret i 1919
Jernbanestationer i Asker
Filhellenisme

Filhellenisme var en politisk og militær bevægelse i det 19. århundrede.

Filhellenere eller "grækervenner" kaldtes de mænd i Vesteuropa, som ydede grækerne hjælp under deres frihedskrig 1821—1829. Der dannedes tidlig, især i Tyskland, foreninger af filhellenere til indsamling af penge (genferen Eynard var hovedmanden herfor), og der samledes også nogle skarer, som drog til Grækenland for personlig at kæmpe. En stor del af disse under den tyske general Normanns anførsel faldt i det ulykkelige slag nær ved Arta 16. juli 1822. Af fremragende filhellenere kan nævnes Lord Byron, Lord Cochrane, oberst Stanhope og den franske oberst Fabvier. Den danske naturforsker Henrik Krøyer drog i efteråret 1821 til dels til fods til Marseille og sejlede derfra januar 1822 til Navarino på Peloponnes, men vendte allerede marts samme år tilbage; med ham drog hans ven Johan Henrik Stabell (1802—1836), som foråret 1823 kom tilbage til København og i et særligt skrift skildrede sine hændelser som filhellener.

Kilder 

 

Grækenlands historie
Politiske bevægelser
Militærhistorie (19. århundrede)
Skovsgaard Mølle- og Bagerimuseum

Skovsgaard Mølle- og Bagerimuseum er et museum i Esholte omkring 12 km syd for Slagelse. Museet er indrettet i et gammelt bageri fra 1851, og omhandler bageri og bagværk fra omkring 1900 frem til 2000. Bageriet fungerede oprindeligt frem til 1971, og i 1990 begyndte man at indsamle effekter relateret til bagerfaget. Udstillingen tæller over 500 genstande fra hele landet. Genstandene inkluderer håndværktøj, maskiner, brødvogne og kaner og andre ting med tilknytning til bagerier og konditorier. Derudover findes en rekonstruktion af Vemmetofte Klosters bageri fra 1880.

Referencer

Eksterne henvisninger 
 Skovsgaard Mølle- og Bagerimuseum

Museer i Region Sjælland
Bygninger, konstruktioner og anlæg i Slagelse Kommune
Panzermuseum East

Panzermuseum East er et dansk militærmuseum omkring 13 km syd for Slagelse. Museet har en række militære køretøjer. Museets fokus er at vise Warszawapagtlandenes militære maskineri, som kunne have været indsat i bl.a. Danmark, hvis den kolde krig var blevet "varm". Panzermuseum East åbnede 3. maj 2014 i en bygning på 4500 m2.

Museets samling blev startet omkring 1996, hvor grundlæggeren Allan Pedersen købte sit første militære køretøj. Siden er samlingen vokset og den omfatter i dag omkring 60 bæltekøretøjer, kampvogne, lastbiler, motorcykler og et Bac 1-11-fly. Dette er nu omdannet til biograf, Udstillingen rummer de to sovjetiske kampvogne T72 og T-55 samt tungt selvkørende artilleri af typerne VZOR77 og 2S1 Gvorzdika. Russiske pansrede køretøjer af modellerne BMP, MTLP, BTR , BRDM samt en britisk pansret mandskabsvogn af typen FV432 MK2 fremvises. Derudover findes der meget andet krigsmateriel, som missilsystemet KRUG med radaren P-40 "Longtrack".

Det første bæltekøretøj blev indkøbt i 2006. Det er Danmarks største private samling af militære køretøjer.

En særskilt udstilling viser et udvalg af uniformer, medaljer og ordner fra tidligere Warszawapagtlande som Tjekkoslovakiet, Polen og DDR. Hovedvægten er lagt på Der Nationale Volksarmee fra DDR.

Museets område dækker et 17 Ha rekreativt område med skov, søer og picnicområde. På området er desuden opført en militær forhindrings- og handlebane samt et aktivt panserspor.

Referencer

Eksterne henvisninger 
 Panzermuseum East

Museer i Region Sjælland
Museer etableret i 2014
Militærmuseer i Danmark
Bygninger, konstruktioner og anlæg i Slagelse Kommune
Falck Museet

Falck Museet er et teknisk museum der udstiller redningskøretøjer fra Falck. Det er indrettet i en bygning på Egeskov Slot omtrent midtvejs mellem Odense og Svendborg. Museet drives af den frivillige forening Falck-Museets Venner. Oprindeligt lå museet i Billund, men i 2000 lukkede det for at blive flyttet til Egeskov Slot. 

I alt findes der 60-70 udryknings- og redningskøretøjer. Blandt de udstillede køretøjer er en ambulance, som blev brugt i tv-serien Matador. I 2013 modtog museet en 12 år gammel babyambulance af mærket Chevrolet fra Nordjyllands Amt.
Museet har haft et samarbejde med Brandmuseet i Nykøbing Falster. Falck museet har bl.a. overdraget en stigesprøjte, der havde været i brug i Nykøbing og flere andre køretøjer til Brandmuseet. Der afholdes desuden temadage, hvor redningskøretøjer fra Danmark og flere andre lande samles for at udstille dem sammen på Egeskov.

Falck Museet var landets eneste museum dedikeret til Falck frem til 2015, hvor Falck Museum åbnede i Horsens.

Referencer

Eksterne henvisninger 
 Falck Museet  på Egeskov Slots hjemmeside
 Egeskov Slot 

Museer i Region Syddanmark
Tekniske museer i Danmark
Bygninger, konstruktioner og anlæg i Faaborg-Midtfyn Kommune
Museer etableret i 2000
Hvolris Jernalderlandsby

Hvolris Jernalderlandsby er et arkæologisk frilandsmuseum ved Bjerregrav ca.16 km nord for Viborg, der beskæftiger sig med jernalderen.

Nær ved området har man siden 1962 gjort adskillige arkæologiske fund fra enkeltgravskultur (omkring 2500 f.Kr.) og frem til middelalderen. På baggrund af dette har man forsøgt at genskabe en jernalderlandsby med tre beboelseshuse og to værksteder. Her bliver der udført dagligdags aktiviteter som håndværk og madlavning.

Siden 1. januar 2016 har museet været en del af Viborg Museum. Allerede i december 2015 blev det offentliggjort at Hvolris Jernalderlandsby i fremtiden kommer til at danne ramme for arkæologiske formidling af forhistorien i museets ansvarsområde. Det er ikke nærmere besluttet hvornår og hvordan den nye arkæologiske formidling etableres.

vert år i august afholdes der arrangementet "Ild i natten". I 2015 optrådte duoen Trotto, der består af to personer fra den tidligere Truppo Trotto, her. I september afholdes historisk marked. Til disse markeder kommer der foruden jernalderreenactere også reenactorgrupper , der portrættere vikingetiden og middelalderen. De seneste år har gøglergruppen Ramashang optrådt på markedet.

Referencer

Eksterne henvisninger 

 Hvolris Jernalderlandsbys hjemmeside 

Museer i Region Midtjylland
Frilandsmuseer i Danmark
Skandinavisk jernalder
Historiske museer i Danmark
Bygninger, konstruktioner og anlæg i Viborg Kommune
Ulvsborg Historisk Værksted

Ulvsborg Historisk Værksted er som navnet antyder et historisk værksted og arkæologisk frilandsmuseum, der ligger lidt syd for Asnæs i Odsherred nordvest for Holbæk. Ulvsborg formidler den tidlige middelalder i Danmark fra 1050-1250, i overgangen fra vikingetiden til middelalderen. Det består af en befæstet stormandsgård med hovedbygning, fæstningstårn og flere mindre værkstedsbygninger. Her formidles dagligdags aktiviteter som håndværk og madlavning. Et naturområde med skov, sø og eng er ligeledes en del af museet. Museet har en støtteforening ved navn Ulvsborgens Venner, der er med til levendegørelse af historie i perioder i løbet af sommeren.

I løbet af året afholdes forskellige arrangementer som eksempelvis dage med bueskydning og et marked til påske. Der er også blevet af musikfestivaler, hvor bl.a. folkemusikgruppen Gny har optrådt.

I 2014 frygtede museet at måtte lukke, da Odsherred Kommune havde sagt nej til at støtte med 1,4 mio. DKK til nye projekter.

I 2017 blev Bob Rødsten ansat som direktør for Ulvsborg Historisk Værksted. I foråret 2021 blev Mette Bohart ansat som administrerende direktør.

Galleri

Referencer

Eksterne henvisninger 

 

Museer i Region Sjælland
Frilandsmuseer i Danmark
Historiske museer i Danmark
Bygninger, konstruktioner og anlæg i Odsherred Kommune
Vagttårn

Et vagttårn er et tårn, der bruges til overvågning og udsigtspost. De bruges normalt af militær- og politifolk og opføres at få kontrol over områderne. De ses bl.a. i militærbaser og byer, der er under militærkontrol. Vagttårne i fængsler sikrer overblik over fængselsgårde, hvor fangerne kan færdes. Befæstningstypen er en variation af tårne, som er en del af en mur om en borg, og de er typisk udstyret med tunge våben og har ofte projektører, der kan oplyse området omkring tårnet.

Kendte vagttårne 
Alcatraz vagttårne
Auschwitz koncentrationslejr vagttårne
Tower of London
Yuma Territorial Prison 1876 vagttårn

Galleri

Referencer

Eksterne henvisninger 

Tårntyper
Bygninger, konstruktioner og anlæg
Sikkerhed
Hobro Museum

Hobro Museum var et kulturhistorisk museum i Hobro. Museet er indrettet i det ældste hus i byen, der stammer fra 1821. og udstiller fund fra stenalderen til vikingetiden. Heriblandt fund fra udgravninger på trelleborgen Fyrkat. Derudover fortælles om byens historie som købstad og udvikling af industri.

Museet har siden 2004 været en del af Nordjyllands Historiske Museum.

Hobro-stenen 2, der stammer fra omkring år 1000, og blev fundet 1623, var en overgang udstillet på museet, men er nu flyttet til Hobro Bibliotek.

Referencer

Eksterne henvisninger 

 Hobro Museum 
 Nordjyllands Historiske Museum Officiel hjemmeside.

Historiske museer i Danmark
Museer i Region Nordjylland
Museum
Kultur i Hobro
Gråbrødrekloster Museet

Gråbrødrekloster Museum er et underjordisk museum i Algade i Aalborg. Det er indrettet i ruinerne af det gråbrødrekloster som blev grundlagt i 1250 i byen og det fungerede frem til 1530 hvor det blev nedlagt. Klosteret fungerede i en tid som hospital i perioden omkring reformationen, men blev senere revet ned således at det kun er fundamentet der er at finde i dag.

I nyere tid havde man, gennem forskellige arkæologiske undersøgelser på omkringliggende bygninger, i flere år haft kendskab til et klosterkirke fundament, men helheden var ikke kendt. En større helhed blev dog etableret da Aalborg historiske museum i årene 1994-1995 foretog en større udgravning af det, i forbindelse med byggeriet af et beboelses- og forretningskompleks ved Algade 19.

Museet blev indviet d. 9 Januar 2001, og snoren blev klippet af historiker og arkæolog Olaf Olsen. I 2004 blev museet en del af Nordjyllands Historiske Museum, der også tæller Aalborg Historiske Museum, som ligeledes ligger i byen.

Museet ligger 3 meter under Algade og Salling, og indgangen forgår primært via en elevator. Museet havde per april 2017 åbent fra 10-16 imellem november og april, samt 10-17 imellem april og november.

Museet udstiller arkæologiske genstande fra udgravningerne i og omkring ruinerne, og belyser således både klostret men også byens historie som eksempelvis inkludere en gammel markedsplads og bygninger der måtte vige pladsen for klosteret. Blandt de udstillede fund er både genstande fra vikingetiden, middelalderen, og mere specifikt inkludere det skeletter fra klostererts kirkegård.

Referencer

Eksterne henvisninger 
 Gråbrødrekloster Museum på Nordjyllands Historiske Museums hjemmeside

Museer i Region Nordjylland
Historiske museer i Danmark
Museer i Aalborg
Aalborgs historie
Christen Heiberg (læge)

Christen Heiberg (født 28. november 1799 i Bergen, død 18. marts 1872 i Kristiania) var en norsk læge. Han var bror til Johan Fritzner Heiberg og far til Hjalmar Heiberg.

Heiberg tog medicinsk eksamen 1822, blev 1826 reservelæge ved Rigshospitalet i Kristiania, i 1828 lektor og tog 1827 licentiat- og 1830 doktorgraden (De Coremorphosi). Han blev overkirurg 1836, samme år som han blev professor i kirurgi og øjensygdomme. Han var blandt de første, der i Norge anvendte elektricitet til behandling af sygdom og opfattede, sammen med Anton Julius Friedrich Rosenbach, først af alle tetanus som en infektionssygdom.

Kilder 

 

Læger fra Norge
Professorer fra Norge
Ansatte ved Oslo Universitet
Christen 02
Nordmænd i 1800-tallet
Personer fra Bergen
Feltet.dk

Feltet.dk er et dansk websted med hovedvægt på formidling af nyheder indenfor cykelsport. Det er Skandinaviens største internetportal indenfor området. Siden er grundlagt og drives af Jesper Johannesen.

Historie 
Webstedet blev grundlagt i Hjørring af Jesper Johannesen. Det åbnede officielt 22. marts 2003.
I februar 2020 havde feltet.dk dagligt 30.000 besøgende, og op til 100.000 i cyklingens højsæson fra marts til september.

Da Feltet.dk i 2023 havde 20 års jubilæum, var der siden starten i 2003 blev udgivet 141.709 artikler. Det seneste år har Feltet.dk haft samlet 45 millioner sidevisninger, og der var næsten 40 medarbejdere i jubilæumsåret.

Referencer

Eksterne henvisninger 
 

Netaviser fra Danmark
Hjørring
Cykelsport
Etableret i 2003
Wormianum

Wormanium, Institut for kulturhistorisk oplysning er en selvejende institution, der blandt andet udgiver tidsskriftet Skalk men tillige har stået for udgivelse af bøger og salg af kopier af genstande m.m. Wormanium blev stiftet i 1966.

Wormanium havde oprindeligt til huse i Forhistorisk Museum i Århus, men i 1969 flyttede institutionen ud til et nybygget hus på Jelshøjvej i Højbjerg ved Skåde.

Litteratur 
 Harald Andersen: "Skalkenes Skalk" (Skalk 1981 Nr. 6; s. 26-29)

Kulturhistorie
Forlag fra Danmark
Etableret i 1966
Apoteket Ørnen

Apoteket Ørnen er et apotek i Odense.

I 1899 blev der for første gang ansøgt om at lægge et apotek i Vestergade-kvarteret i Odense. Det var først i 1919 at bevillingen blev givet, efter fem forgæves forsøg. Det første Apoteket Ørnen blev indrettet på hjørnet af Vestergade og Ny Vestergade og åbnede d. 20. juli 1920. Her lå det til 1928.

1. maj 1928 flyttede apoteket til Vestergade 83-85 på hjørnet af Pantheonsgade. Her lå apoteket indtil 1989.

Lægemiddelproduktionen på Apoteket Ørnen sluttede i perioden 1988-1989.

I 1989 overtog apoteket vagttjenesten efter at Løveapoteket lukkede. Apoteket Ørnen har den dag i dag stadig vagttjeneste.

5. juni 1989 flyttede apoteket til sin nuværende adresse Vestergade 80.

I 1995 blev passagen lagt til apoteket og fik da sit nuværende udseende.

I sommeren 2014 gennemgik apoteket en større renovering og vagtindgangen i Vestergade blev lukket, så der i dag er vagtindgang via Filosofhaven 38

Apotekets logo har skiftet udseende nogle gange gemmen tiden. Det nuværende logo blev lanceret den 29. maj 1989. Det oprindelige logo var en siddende ørn der mindede om den stiliserede tyske kejserørn. På det nuværende logo har ørnen udslåede vinger.

Apotekere gennem tiden  
 L.R. Jørgensen 1920 - 1927
 T. J. C. Nielsen 1927 - 1945
 H. Kjær 1945 - 1966
 Viggo Borg-Rasmussen 1966 - 1988
 Poul Anker 1988 - 2011
 Ragnhild Birgitte Jensen 2011 -

Noter 

Apoteker i Danmark
Etableret i 1919
Virksomheder i Odense